Després del greu accident de Robert Kubica en el Gran Premi del Canadà del 2007, Vettel el va substituir en el Gran Premi dels Estats Units, sortint des de la setena posició per acabar finalitzant la cursa en el vuitè lloc. Aquest resultat li va permetre ésser el pilot més jove en puntuar en la Fórmula 1, amb dinou anys i tres-cents quaranta-nou dies, essent el rècord anteriorment obtingut per Jenson Button, el qual amb vint anys i seixanta-set dies havia acabat el sisè en el Gran Premi del Brasil del 2000.